*Projekts*

**Latvijas Republikas Ministru kabinets**

2012.gada \_\_\_ . \_\_\_\_\_\_\_ Rīkojums Nr.

Rīgā (prot. Nr. §)

**Par finansējuma piešķiršanu un līdzekļu pārdali stacionārās veselības aprūpes nodrošināšanai, palielinot viena pacienta ārstēšanas tarifu terapeitiskajiem pakalpojumiem**

1. Konceptuāli atbalstīt, ka Veselības ministrijas budžeta iestādes – Zāļu valsts aģentūras maksas pakalpojumu un citu pašu ieņēmumu līdzekļu atlikumu uz 2012.gada 1.janvāri 300 000 latu apmērā novirza uz valsts budžeta programmas 33.00.00 „Veselības aprūpes nodrošināšana” apakšprogrammu 33.01.00 „Ārstniecība”, lai 2012.gadā nodrošinātu viena pacienta ārstēšanas tarifa terapeitiskajiem pakalpojumiem paaugstināšanu un līgumu noslēgšanu ar slimnīcām par stacionāro veselības aprūpes pakalpojumu sniegšanu.

2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas palielināšanai atbilstoši šī rīkojuma 1.punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas palielināšanu Veselības ministrijai un, ja Saeimas Budžeta un finanšu (nodokļu) komisija neiebilst pret apropriācijas palielināšanu, palielināt Veselības ministrijai likumā „Par valsts budžetu 2012.gadam” noteikto apropriāciju.

4. Veselības ministrijai valsts budžeta programmas 33.00.00 „Veselības aprūpes nodrošināšana” apakšprogrammas 33.01.00 „Ārstniecība” ietvaros pārdalīt līdzekļus 300 000 latu apmērā, samazinot plānoto finansējumu starptautiskajiem norēķiniem par Latvijas iedzīvotājiem Eiropas Savienības dalībvalstīs sniegtajiem veselības aprūpes pakalpojumiem un palielinot finansējumu stacionārās veselības aprūpes pakalpojumiem, lai nodrošinātu viena pacienta ārstēšanas tarifa terapeitiskajiem pakalpojumiem paaugstināšanu.

5. Konceptuāli atbalstīt finansējuma pārdali no Finanšu ministrijas budžeta apakšprogrammas 31.02.00 „Valsts parāda vadība” 9 657 965 latu apmērā Veselības ministrijas budžeta apakšprogrammai 33.01.00 „Ārstniecība”, lai 2012.gadā nodrošinātu viena pacienta ārstēšanas tarifa terapeitiskajiem pakalpojumiem paaugstināšanu un līgumu noslēgšanu ar slimnīcām par stacionāro veselības aprūpes pakalpojumu sniegšanu.

6. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šī rīkojuma 5.punktam.

7. Finanšu ministram normatīvajos aktos noteiktajā kārtībā informēt Saeimu par apropriācijas pārdali starp Finanšu ministriju un Veselības ministriju un pēc Saeimas atļaujas saņemšanas veikt apropriācijas pārdali.

8. Finanšu ministrijai iekļaut Veselības ministrijas pamatbudžeta bāzes izdevumos (apakšprogrammā 33.01.00 „Ārstniecība”) 2013., 2014. un 2015.gadam papildu finansējumu 9 057 965 latu apmērā, lai nodrošinātu viena pacienta ārstēšanas tarifu terapeitiskajiem pakalpojumiem 2012.gada līmenī.

Ministru prezidents V.Dombrovskis

Veselības ministre I.Circene

24.02.2012 12:32

342

A.Veidemanis

67876029, Arturs.Veidemanis@vm.gov.lv